จังหวัดฮัมกย็องเหนือ

ฮัมกย็องเหนือ (เกาหลี: 함경북도; เอ็มอาร์: Hamgyŏngbuk-to; เสียงอ่านภาษาเกาหลี: [ham.ɡjʌŋ.buk̚.t͈o]) เป็นจังหวัดที่อยู่เหนือสุดของประเทศเกาหลีเหนือ ได้รับการสถาปนาขึ้นใน ค.ศ. 1896 จากพื้นที่ครึ่งเหนือของอดีตจังหวัดฮัมกย็อง ภูมิศาสตร์ จังหวัดนี้มีอาณาเขตติดต่อกับประเทศจีน (มณฑลจี๋หลิน) ทางทิศเหนือ ติดกับจังหวัดฮัมกย็องใต้ทางทิศตะวันตกเฉียงใต้ และติดกับจังหวัดรยังกังทางทิศตะวันตก ทางทิศตะวันออกคือทะเลญี่ปุ่น จังหวัดนี้เป็นที่ตั้งของฐานปล่อยจรวดมูซูดันรีและค่ายกักกันฮเวรย็อง ใน ค.ศ. 2004 ราซ็อนถูกผนวกกลับเข้าเป็นส่วนหนึ่งของจังหวัด และตั้งแต่ ค.ศ. 2010 เป็นต้นมา ราซ็อนมีฐานะเป็นนครพิเศษของประเทศเกาหลีเหนือ เศรษฐกิจ ในการศึกษาเชิงวิพากษ์เกี่ยวกับเกาหลีเหนือ จังหวัดฮัมกย็องเหนือมีชื่อเสียงในฐานะภูมิภาคที่ถูกละเลยและด้อยพัฒนาแม้จะวัดตามมาตรฐานของประเทศก็ตาม พื้นที่แห่งนี้เป็นจุดที่ทุพภิกขภัยในทศวรรษ 1990 ส่งผลกระทบหนักที่สุด และภาวะขาดแคลนอาหารยังคงดำเนินอยู่แม้ในทศวรรษ 2020 ผู้แปรพักตร์เกาหลีเหนือส่วนใหญ่ที่อาศัยอยู่ในเกาหลีใต้มาจากจังหวัดนี้หลังจากข้ามแม่น้ำตูเมนซึ่งค่อนข้างตื้นเข้าไปในประเทศจีน ดังนั้น สภาพความเป็นไปของจังหวัดซึ่งนักวิเคราะห์ ฟยอดอร์ เตอร์ติตสกีย์ ได้อธิบายไว้ว่า "ไม่เพียงแต่เป็นสถานที่ที่หดหู่อย่างมาก แต่ยังเป็นสถานที่ที่น่าเบื่อหน่ายอย่างมากด้วย" จึงมักถูกนำไปฉายภาพแทนภาพรวมของทั้งประเทศ ทั้งที่ในความเป็นจริงสภาพการณ์ดังกล่าวไม่ได้เป็นตัวแทนของคนทั้งประเทศ การแบ่งเขตการปกครอง ฮัมกย็องเหนือแบ่งออกเป็น 3 นคร (ชี) และ 12 อำเภอ (คุน) หน่วยการปกครองเหล่านี้จะแบ่งย่อยลงไปอีกเป็นหมู่บ้าน (รี) ในพื้นที่ชนบท และย่าน (ทง) ในพื้นที่เขตเมือง บางนครยังมีการแบ่งเขตการปกครองออกเป็นเขตที่เรียกว่า "กูย็อก" ซึ่งบริหารในระดับที่ต่ำกว่านครเพียงหนึ่งระดับ นคร ช็องจิน (เมืองเอก)청진시/清津市 ฮเวรย็อง회령시/會寧市 คิมแช็ก김책시/金策市 อำเภอ ในวัฒนธรรมประชานิยม ชา กี-ซ็อง (แสดงโดยคิม จู-ฮย็อก) ตัวร้ายหลักของภาพยนตร์แนวแอ็กชันคอมเมดีเกาหลีใต้ ค.ศ. 2017 คู่จารชน คนอึนมึน ได้รับการเปิดเผยว่าเป็นชาวฮเวรย็อง หนึ่งในนครหลักของจังหวัดฮัมกย็องเหนือ หนึ่งในตัวละครหลักของซีรีส์ระทึกขวัญเกาหลีใต้ทางเน็ตฟลิกซ์ สควิดเกม เล่นลุ้นตาย คัง แซ-บย็อก (แสดงโดยจ็อง โฮ-ย็อน) เป็นผู้แปรพักตร์เกาหลีเหนือที่มีพื้นเพมาจากจังหวัดฮัมกย็องเหนือ เขาอาศัยอยู่ที่นั่นก่อนที่จะแปรพักตร์พร้อมกับคัง ช็อล น้องชายของเธอมายังเกาหลีใต้ ดูเพิ่ม สถานที่ทดสอบนิวเคลียร์พุงกเยรี การทดสอบนิวเคลียร์เกาหลีเหนือ ค.ศ. 2006 เขตการปกครองของประเทศเกาหลีเหนือ อ้างอิง